[{"text_idx": "#000011", "text": "Ffuglen Trosedd: Ddoe a Heddiw"}, {"text_idx": "#000012", "text": "Artist o Gaerdydd yw Anirban Mukhopadhyay. Mae\u2019n awdur ffuglen, actor, dramodydd, cyfarwyddwr a chwaraewr tabla. Mae\u2019n gweithio fel cyfreithiwr cymwysedig yng Nghymru a Lloegr ac fel cyfrifydd."}, {"text_idx": "#000013", "text": "Mae Anirban yn credu bod adrodd straeon yn gallu dod a\u0302 phobl ynghyd, a\u2019i fod yn fodd o fynd i\u2019r afael ag ynysu cymdeithasol; dyma pam iddo fod yn weithgar mewn cymunedau lleol dros y naw mlynedd ddiwethaf drwy ffyrdd gwahanol o adrodd straeon, e.e. ysgrifennu creadigol cymunedol, grwpiau llenyddol a grwpiau theatr. O ganlyniad, mae Anirban wedi gallu ysgrifennu a chyfarwyddo drama\u0302u mewn Bengaleg a Saesneg, a\u2019r rheini wedi\u2019u llwyfannu yn y Deyrnas Unedig ac India."}, {"text_idx": "#000015", "text": "Ac yntau\u2019n awdur ffuglen trosedd ar ddechrau\u2019i yrfa, bydd Anirban yn defnyddio cyllid Rhoi Llwyfan i Awduron a Gaiff eu Tangynrychioli i wella\u2019i wybodaeth am y genre."}, {"text_idx": "#000016", "text": "Bydd Anirban yn cynnal 10 sesiwn lenyddol a gweithdai gyda grw\u0302p ffocws o 15 o ddarllenwyr, awduron a phobl sy\u2019n frwd dros lenyddiaeth yng Nghymru, a\u2019r rheini o gefndiroedd cymdeithasol a galwedigaethol amrywiol. Drwy\u2019r trafodaethau hyn, nod Anirban yw deall diddordebau darllenwyr y genre ar raddfa eang."}, {"text_idx": "#000017", "text": "Bydd Anirban wedyn yn cael ei fentora gan Mr Gunjan Dasgupta, awdur trosedd o India, sydd wedi ysgrifennu mewn ffurfiau gwahanol ac i ddarllenwyr Indiaidd a phobl nad ydynt o India. Bydd hyn yn fodd iddo edrych ar arddulliau ysgrifennu amrywiol o dan adain awdur arbenigol sydd wedi ennill ei blwyf. Bydd hefyd yn bresennol mewn sgwrs gyda\u2019r awduron a\u2019r newyddiadurwyr llwyddiannus, Duncan Campbell a Joanna Jolly, a fydd yn trafod ysgrifennu am droseddau go iawn er mwyn deall eu technegau ysgrifennu a rhwydweithio a\u0302\u2019r gynulleidfa."}, {"text_idx": "#000018", "text": "I wella\u2019i dechneg gyffredinol, ac i baratoi portffolio ysgrifennu, bydd Anirban yn cynnal cyfres o weithdai Ysgrifennu Ffuglen Trosedd er mwyn ei helpu a\u0302\u2019i ddatblygiad yn y dyfodol."}, {"text_idx": "#000019", "text": "Beth ydych chi\u2019n gobeithio\u2019i gyflawni drwy\u2019r prosiect hwn?"}, {"text_idx": "#000020", "text": "\u201cBydd y prosiect hwn yn rhoi imi wybodaeth a dealltwriaeth o ffuglen trosedd o safbwynt awdur. Bydd yn gymorth i ddeall meddyliau a disgwyliadau darllenwyr, a\u2019r gwaith caib a rhaw sy\u2019n gallu hawlio sylw darllenwyr.\u201d"}, {"text_idx": "#000021", "text": "Pa effaith yn eich barn chi a gaiff y cyfle ar eich gyrfa fel awdur/artist?"}, {"text_idx": "#000022", "text": "\u201cBydd yn gymorth imi ddeall y ffurf dderbyniol ar gyflwyno llenyddiaeth i ddarllenwyr ar raddfa eang. Bydd y sgwrs adeiladol yn gwella fy mynegiant a\u2019m harddull wrth ysgrifennu. Byddaf hefyd yn cael adroddiad gan y tiwtor sy\u2019n asesu fy ysgrifennu, a fydd yn fy helpu\u2019n arw fel awdur ffuglen trosedd.\u201d"}, {"text_idx": "#000023", "text": "Telerau ac Amodau Llenyddiaeth Cymru"}]